Det finnes mange grunner til at du kan trenge en VPN, og den viktigste av dem er kanskje sikkerhet. Det er en kjent sak at offentlige WiFi-tilkoblinger på flyplasser, kaféer og jernbanestasjoner ikke er spesielt trygge, og en VPN vil sikre at ingen kan snoke i dataene som blir sendt mellom deg og for eksempel banken din.
En VPN vil også beskytte deg mot falske WiFi-hotspots som gir deg internettilgang, men som egentlig bare er ute etter å stjele data fra deg. Selv om du kobler det til en slik, så vil nemlig den krypterte overføringen fortsatt ikke kunne tydes.
En VPN vil også beskytte personvernet ditt ved å skjule hvor du befinner deg. For noen av oss kan det være så enkelt som å lure annonsører som prøver å følge deg rundt på nettet.
Ved siden av å sikre dataene dine mens du surfer på nettet, kan VPN-tjenester også gjøre det mulig å se favorittseriene dine og sportssendinger mens du er i utlandet. Hvis du noen gang har prøvd å strømme noe på nettbrettet ditt mens du har vært på ferie og fått beskjed om at du ikke har tilgang, så er dette noe for deg. Ved å bytte IP-adresse til en som befinner seg hjemme i Norge, kan du nemlig omgå dette problemet.
Ikke minst vil slik endring av IP-adresse gjøre det mulig å se innhold som ikke er tilgjengelig i Norge, og en VPN vil for eksempel la deg bruke amerikansk Netflix og BBC iPlayer.
Noe som ikke er like relevant for oss hjemme i Norge er omgåelse av sensur og overvåkning fra myndighetene, men hvis du er ute å reiser i land som Kina eller Iran så kan en VPN hjelpe deg til å bruke tjenester som vanligvis er blokkert for landets innbyggere.